|  |  |  |  |  |  |  |  |
| --- | --- | --- | --- | --- | --- | --- | --- |
|  | | **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1**) | **NAPOMENA** |
| **HRVATSKI JEZIK** | | Programske sadržaje usvojio u cijelosti na najvišoj razini. Ističe se na satima obrade jer koristi predznanje. Jezične sadržaje svakodnevno, prikladno i ispravno primjenjuje u usmenoj i pisanoj komunikaciji.. | Lako usvaja jezične sadržaje i primjenjuje ih u usmenom i pismenom izražavanju . Sposobnosti jezikoslovnog mišljenja razvijene na očekivanoj razini. Uz malu pomoć izvodi pravila i zaključke. | Učenik većim dijelom usvaja jezične sadržaje, a primjenjuje ih s manjim pogreškama u usmenom i pismenom izrazu.  Traži potporu učitelja. Sposobnosti jezikoslovnog mišljenja razvijene na prosječnoj razini. | Uz stalnu pomoć učitelja djelomično usvaja jezične sadržaje koje, kroz dopunski rad, treba višekratno ponavljati.  Sposobnosti jezikoslovnog mišljenja razvijene na početnoj razini. | Jezični sadržaji nisu usvojeni. Niti uz pomoć učitelja učenik ne prepoznaje jezičnu pojavu.  Sposobnosti jezikoslovnog mišljenja nisu razvijene. |  |
| **KNJIŽEVNOST** | | Znanje i sposobnosti iz književnosti na najvišoj razini. Učenik konkretno i jasno prosuđuje, prima, raščlanjuje i (vođeno) interpretira književni tekst / djelo.Učinkovito i spretno primjenjuje stečena znanja iz književno-teorijskog nazivlja u interpretaciji književnog teksta . | Znanje i sposobnosti iz književnosti na očekivanoj su razini kao i interes.Učenik konkretno i jasno analizira književne tekstove / djela primjenjujući stečena znanja iz književno-teorijskog nazivlja. | Znanje i sposobnosti iz književnosti na prosječnoj razini kao i interes. Učenik sudjeluje u analizi i interpretaciji književnih tekstova / djela. Uz malu pomoć učitelja može primijeniti i stečena znanja iz književno-teorijskog nazivlja. | Znanje iz književnosti je na početnoj razini. Sposobnosti su djelomično razvijene kao i interes. Učenik povremeno sudjeluje u analizi književnih djela. Teško usvaja književno-teorijskog nazivlje. Učeniku je potrebna stalna pomoć učitelja. | Ne može usvojiti književno- teoretsko nazivlje, niti uz pomoć učitelja analizirati književni tekst / djelo. |  |
| **LEKTIRA** | | Izvrsno interpretira i analizira lektirna djela. Ističe se u otkrivanju poruka i karakterizaciji likova.  Redovito i temeljito vodi bilješke o pročitanim lektirnim djelima.  Čita i više djela nego što je zadano.  Kritički promišlja i izvodi zaključke o pročitanom djelu. | Čita propisanu  lektiru. Sudjeluje u interpretaciji i analizi lektirnog djela. Redovito vodi bilješke o pročitanim lektirnim djelima.  Ponekad izostaje  sigurnost u iznošenju  zaključaka. | Redovito čita lektiru,ali često površno bez udubljavnja.  U interpretaciju se uključuje na poticaj. Teško izražava svoje mišljenje,osjećaje i doživljaje.  Redovito vodi bilješke o pročitanom lektirnom djelu, ali one su nepotpune. | Čita zadana lektirna djela,ali  uglavnom površno,bez razumijevanja.  Teško uočava poruku lektirnog djela i odnose među likovima.  Nesigurno rješava  zadatke vezane za  lektirno djelo.Bilješke o pročitanom djelu vodi redovito,ali površno i djelomično točno. | Većinu lektirnih djela ne čita ili ih čita površno.  Dnevnik čitanja samo povremeno vodi, a ni tad se ne pridržava uputa o pisanju.  U interpretaciju  lektirnih djela se ne uključuje. |  |
| **JEZIČNO**  **IZRAŽAVANJE I STVARANJE** | **Usmeno** | Usmeno izražavanje logično, jezgrovito, emocionalno izražajno i slikovito. Rječnik izuzetno bogat i aktivan.Visok stupanj informiranosti, kritičnosti.Lako komunicira i spretno oblikuje govorne poruke .Izrazito spretan u usklađivanju riječi i pokreta | Usmeno izražavanje je logično i jezgrovito. Učenik komunicira i dobro povezuje riječi , sliku i pokrete.  Rječnik prosječan, ali aktivan. | Usmeni izraz nije uvijek jezgrovit i izražajan.  Rječnik prosječan i pasivan. Koristi poštapalice i lokalne ne-  književne izraze. | Usmeno se teže izražava uz pomoć poštapalica i lokalnih, neknjiževnih izraza. Siromašan i pasivan rječnik | Teško se usmeno izražava. Ne može niti uz pomoć učitelja postići poželjan stupanj komuniciranja |  |
| **Pisano** |  |  |  |  |  | Pisano ocjenjivanje učenikova sastavka izvodit ćemo prema uputama dobivenim na ŽSV učitelja razredne nastave. |
| **MEDIJSKA**  **KULTURA** | | Učenik ima vrlo razvijene sposobnosti za komunikaciju s medijima. Interes i znanja o medijskoj kulturi su na najvišoj razini. Aktivno sudjeluje u raščlambi gledanog filma, tv emisije i kazališne predstave. Izrazito dobro povezuje riječi, sliku i pokrete. | Znanja o medijskoj kulturi usvojena su na operativnoj razini. Učenik pokazuje veći interes , ali su mu sposobnosti na prosječnoj razini. Posebno je aktivan prema određenom mediju. Aktivno sudjeluje u raščlambi gledanog filma , tv emisije i kazališne predstave. | Znanje i poznavanje medija je na nivou reprodukcije. Učenikova sposobnosti za komunikaciju s elementima medijske kulture dobro su razvijene i napreduju. Odnos prema području medijske kulture je na početnoj razini. | Interes i odnos prema području medijske kulture je povremen i slabije izražen. Znanje učenika je na nivou prepoznavanja. Uz učiteljevu pomoć interpretira dijelove filma, tv emisije ili kazališne predstave. Učenikove sposobnosti za komunikaciju samo su djelomično razvijene. | Učenikovo znanje i poznavanje medija je manjkavo i površno. Učenik ne pokazuje interes, a niti uz učiteljevu pomoć ne može uspješno interpretirati tv emisiju ili kazališnu predstavu. Učenikove sposobnosti za komunikaciju nisu razvijene. |  |
| DOMAĆI  URADAK | | Domaća zadaća je redovito napisana, točno napisana ,uredna. | Zadaća je uglavnom redovito napisana, nije u potpunosti točno napisana, uredna. | Zadaća je djelomično točno napisana,uglavnom je redovita, manje uredna. | Manje od polovice zadaće je napisano sa puno pravopisnih i gramatičkih pogrešaka. Zadaća je neuredna i nepregledna. | Učenik ne piše domaće zadaće.I one napisane su netočne i neuredne. |  |